KTAMขายตราสารหนี้นอก6เดือนชู3.10%
บลจ.กรุงไทยส่งกองทุนตราสารหนี้ผสมต่างประเทศอายุ6เดือนจ่ายผลตอบแทน&nbsp; 3.10%ต่อปี
21 มิ.ย. 2554

บลจ.กรุงไทยส่งกองทุนตราสารหนี้ผสมต่างประเทศอายุ6เดือนจ่ายผลตอบแทน  3.10%ต่อปี
นายสมชัย  บุญนำศิริ   กรมการผู้จัดการ บริษัทหลักทรัพย์จัดการกองทุน (บลจ.)กรุงไทย (KTAM)  เปิดเผยว่า  บริษัทเปิดจำหน่ายกองทุนกรุงไทยธนทรัพย์ บี 9 (KTSUPB9)   ในวันที่ 22 - 28  มิ.ย. 2554    อายุ  6 เดือน   มูลค่าโครงการ 3,000   ล้านบาท  ลงทุนในพันธบัตรภาครัฐเกาหลีใต้ สกุล KRW    เงินฝากหรือตราสารการเงินธนาคารต่างประเทศทั้งสกุล AED (ประเทศสหรัฐอาหรับเอมิเรตส์) สกุลเหรียญสหรัฐ ซึ่งได้รับการจัดอันดับความน่าเชื่อถือ A -  ขึ้นไป 
ทั้งนี้เช่น  Union National  Bank  ,   Wing Lung Bank ,   China Development Bank    ในสัดส่วน  75%   ของมูลค่าทรัพย์สินสุทธิของกองทุน    ส่วนที่เหลืออีก 25%   ลงทุนในพันธบัตรภาครัฐของไทย  ตราสารการเงินระยะสั้นของสถาบันการเงินและบริษัทเอกชนในประเทศ  อันดับเครดิตตั้งแต่ BBB ขึ้นไป  ผู้ลงทุนจะได้รับผลตอบแทนประมาณ 3.10%  ต่อปี     
นอกจากนี้  บริษัทยังอยู่ในระหว่างเปิดจำหน่ายกองทุนเปิดกรุงไทยสมาร์ท  อินเวส 6 ดือน 3 ( KTSIV6M3 )   เสนอขายถึงวันที่ 24  มิ.ย.2554  เน้นลงทุนในพันธบัตรภาครัฐในประเทศ 57%  ส่วนที่เหลือลงทุนในเงินฝากธนาคารทิสโก้  และธนาคารไอซีบีซี   อีกจำนวน 43%  ของมูลค่าทรัพย์สินสุทธิของกองทุน    ผู้ลงทุนจะได้รับผลตอบแทนประมาณ   2.90% ต่อปี